Reuter Y. yettwali tirurda temmal-d assaɣ yellan gar tenzagt n teḥkayt d tenzagt n tsiwelt.1 Amsawal yezmer ad yesselḥu ineḍruyen s lemɣawla neɣ ad ten-it-yawi s laɛqel ; ad d-yales ineḍruyen-nni akken iwata. Nezmer ad d-naf tadyant teḍra deg yiwet n tamert, maca amsawal yezmer ad aɣ-tt-id-yawi deg wagim (1000) n yisebtar, d akken diɣen yezmer ad aɣd-yales tudert n umdan deg yiwet n tefyirt. Ma nger tamawt, ad d-naf di tmucuha d tullisin anya yettili mecṭuḥ, amsawal yettawi-d ineḍruyen s tewzel, maca deg wungal anya yettili ɣezzif, amsawal yettales-d ineḍruyen s telqay.